1 00:00:00,100 --> 00:00:03,484 前文再續就書接上一回啊。 2 00:00:06,279 --> 00:00:20,067 話説浙西杭州、嘉興、湖州呢三府,就處於太湖岸邊,地勢平坦,土質肥沃,盛產稻米蠶絲。 3 00:00:22,052 --> 00:00:29,622 湖州府嘅首縣今日稱之為吳興縣,清代嘅時候呢就分為烏程同埋歸安兩個縣嘅。 4 00:00:30,483 --> 00:00:34,673 從來文風極盛,歷代才士輩出。 5 00:00:36,163 --> 00:00:47,127 梁朝時候將漢字分為平上去入四聲嘅沈約,元代書畫都有極高成就嘅趙孟頫都係湖州人氏。 6 00:00:48,468 --> 00:00:51,582 當地呢,又以生產毛筆著名。 7 00:00:52,312 --> 00:01:03,060 湖州個筆,徽州嘅墨,宣城嘅紙,肇慶端溪嘅墨硯,文房四寶啊天下馳名啊。 8 00:01:05,065 --> 00:01:13,484 湖州府有笪地方叫南潯鎮,雖然係一個鎮唧,卻係比尋常嘅州縣仲要大。 9 00:01:14,995 --> 00:01:21,393 鎮上嘅富戶極多咯,著名嘅富室大族之中有一家姓莊㗎。 10 00:01:22,515 --> 00:01:27,270 當時莊家嘅富户叫做莊允城,佢有幾個仔。 11 00:01:28,222 --> 00:01:35,972 長子叫做廷鑨,噉啊自細愛好詩書,結交咗好多江南名士才子。 12 00:01:37,855 --> 00:01:49,762 到咗順治年間,庄廷鑨因為讀書勤力過頭啊忽然間對眼盲咗,就搵勻名醫都醫唔返好,噉梗係鬱鬱不樂啦。 13 00:01:51,397 --> 00:02:04,012 有一日,鄰里有一個姓朱嘅少年帶嚟一部手稿,話係祖父朱相國嘅遺稿,向莊家抵押,就求借幾百兩銀。 14 00:02:05,690 --> 00:02:16,775 莊家就素來慷慨,對朱相國嘅後人一直都照顧,噉既然嚟到借銀咯,噉啊即刻就應承,亦唔要佢用咩嘢遺稿嚟到抵押。 15 00:02:18,438 --> 00:02:32,723 但係嗰個姓朱嘅少年話:借到銀之後呢就要出門遊歷,噉呢部祖先嘅遺稿帶埋喺身邊呢怕會遺失,噉啊擠喺屋企呢又唔放心,就要寄存喺莊家噉。 16 00:02:33,811 --> 00:02:35,200 莊允城就應承咗。 17 00:02:36,494 --> 00:02:44,930 嗰個姓朱嘅少年去咗之後,莊允城為咗幫個仔解悶啊,就叫屋企嘅清客啊讀畀佢聽。 18 00:02:47,178 --> 00:02:53,965 朱國楨呢部明史稿,大部分已經刊行嘞,喺國內流傳。 19 00:02:55,202 --> 00:03:00,773 呢次佢嘅孫搦嚟向莊家抵押嘅呢,係最後嘅好多篇嘅列傳。 20 00:03:02,653 --> 00:03:06,955 莊廷鑨聽清客讀咗幾日,好感興趣。 21 00:03:07,902 --> 00:03:18,393 佢忽然間諗起:古時左丘明亦係個盲眼之人,就因為一部史書左傳啊,就千載留名。 22 00:03:19,463 --> 00:03:30,110 我今日雙眼盲咗,得閒冇事做咁無聊,不如亦都撰述一部史書出嚟流傳後世,豈唔係好? 23 00:03:31,651 --> 00:03:43,213 大富人家就辦事容易嘞,噉佢既然有咗噉嘅意思,即時就請咗好多位讀書人,噉將嗰部明史稿從頭到尾噉讀畀佢聽。 24 00:03:43,851 --> 00:03:49,448 噉佢認為邊處應該增加邊處應該刪節,噉就講出嚟,就幫佢記錄低。 25 00:03:51,057 --> 00:03:54,963 佢諗自己眼盲嘞,冇法子能夠睇咁多書。 26 00:03:56,218 --> 00:04:04,078 呢部明史修撰出嚟,如果內容謬誤甚多,就不但得唔到好名譽就反而會畀人哋譏笑。 27 00:04:05,043 --> 00:04:11,945 於是啊使咗好多錢,噉啊請咗好多學者再加以修訂,務求盡善盡美。 28 00:04:13,272 --> 00:04:22,253 噉有啲大有學問嘅人呢就唔係用錢所能夠請得到㗎喇,庄廷鑨呢就託上託噉託人,就去邀請。 29 00:04:23,325 --> 00:04:33,223 太湖湖濱呢一向都係文士甚多,噉受到莊家邀請嘅,一來,就憐憫佢眼盲,就畀佢嘅誠意感動; 30 00:04:34,127 --> 00:04:37,818 二來呢又覺得修撰明史乃係一件好事。 31 00:04:38,629 --> 00:04:48,718 所以大多數呢都嚟到莊家作客一頭半個月,對稿本修正一啲錯漏,或者加以潤色,或者撰寫一兩篇文字。 32 00:04:49,755 --> 00:04:54,404 因此呢一部明史稿呢確實係集中咗唔少大手筆嘅力量。 33 00:04:55,717 --> 00:04:59,478 本書寫成之後冇幾耐,莊廷鑨就去世嘞。 34 00:05:01,203 --> 00:05:05,449 莊允城為咗紀念個仔,噉就即刻要出版呢部書。 35 00:05:07,051 --> 00:05:16,762 喺清代刊印一部書啊認真唔容易啊,要招請工匠,刻成一塊塊木板,噉先能夠印刷成書啊。 36 00:05:17,833 --> 00:05:24,745 呢部明史啊,篇幅好多,雕刻工啦、印刷工啦,噉就費用要好大。 37 00:05:25,610 --> 00:05:32,246 好在莊家有嘅係錢,噉啊撥出幾間大屋作為工場,噉啊請多啲工匠返嚟。 38 00:05:32,728 --> 00:05:35,633 幾年之間,就將本書印出嚟嘞。 39 00:05:36,630 --> 00:05:39,003 書名叫做明書輯略。 40 00:05:40,375 --> 00:05:45,833 撰書人署名係莊廷鑨,噉啊請一位名士李令清晰作序。 41 00:05:46,923 --> 00:05:50,500 所有曾經協助過呢件事嘅學者都列晒名: 42 00:05:51,693 --> 00:06:00,015 有茅元銘、吳之銘、吳之熔、李祈濤,等等,總共十八人。 43 00:06:01,250 --> 00:06:05,895 裏便呢又提到呢部書係根據朱氏嘅原稿增刪而成嘅。 44 00:06:06,850 --> 00:06:17,822 不過朱國楨呢乃係明朝相國,名堂太過大喇,就不便照直講佢個名,所以就含含糊糊噉只係話係朱氏原稿啫。 45 00:06:19,380 --> 00:06:26,390 明書輯略經過咁多文人學士,撰改修訂,所以內容同文字呢都好好。 46 00:06:27,449 --> 00:06:30,792 出版之後,好得到知識界嘅讚譽。 47 00:06:32,150 --> 00:06:36,677 莊家又係志在揚名嘅,所以書價就好平。 48 00:06:37,962 --> 00:06:42,455 原稿之中涉及滿洲嘅時候,本來有唔少攻擊指責嘅説話。 49 00:06:43,314 --> 00:06:50,846 修訂嗰啲人呢,早就已經冚𠾴唥刪晒去喇,但係讚揚明朝嘅文字就在所不免。 50 00:06:52,313 --> 00:06:57,106 當時明朝亡咗冇幾耐,讀書人心懷故國。 51 00:06:58,312 --> 00:07:06,285 所以書一出版啊,就非常之暢銷,噉喺江南江北,莊廷鑨啊即刻出晒名。 52 00:07:07,709 --> 00:07:13,027 莊允城見個仔死後成名啊,個心呢亦都覺得好安慰好安慰。 53 00:07:14,708 --> 00:07:20,162 唉亦都係亂世之時,整定小人得志就君子遭殃噃。 54 00:07:21,613 --> 00:07:29,949 湖州歸安縣嘅知縣呢,姓吳,叫做之榮,喺任內貪贓枉法,啲百姓嬲到佢入骨; 55 00:07:30,757 --> 00:07:33,980 終於就畀人哋告發,朝廷就下令革職。 56 00:07:35,160 --> 00:07:48,325 吳之榮做咗一任歸安縣知縣,雖然刮得成萬兩銀啊,但係革職嘅命令一落,噉佢到處咁賄賂打點,先至免得抄家查辦嘅處分。 57 00:07:49,609 --> 00:07:57,335 不過呢成萬兩贓款呢已經蕩然無存嘞,連跟住佢嘅僕人都走到不知去向。 58 00:07:58,400 --> 00:08:03,848 佢乜都冇晒喇,唯有向各家有錢人家處處去打秋風。 59 00:08:04,457 --> 00:08:11,383 就話自己為官清苦,呢次冇官做喇,連返屋企都冇晒旅費冇法子起行噉。 60 00:08:12,477 --> 00:08:15,653 有啲人為咗免麻煩啊送佢十兩八兩銀。 61 00:08:16,633 --> 00:08:24,788 噉當佢嚟到富室朱家嘅時候,主人朱佑明呢,係一個嫉惡如仇嘅正直君子。 62 00:08:25,680 --> 00:08:35,333 不但話唔送旅費啊,反而仲諷刺佢一番,話閣下喺湖州做官,啲百姓畀你害得好苦喇。 63 00:08:36,112 --> 00:08:41,133 我朱某就算有錢啊,都寧可攞去周濟畀閣下害得咁苦嘅貧民啊。 64 00:08:42,674 --> 00:08:45,533 吳之榮雖然係嬲,但係冇計啊。 65 00:08:46,320 --> 00:08:52,492 佢既然已經被革職嘞就無權無勢,就奈嗰啲有錢人家唔何㗎啦。 66 00:08:53,508 --> 00:08:55,832 噉跟住佢又去拜訪莊允城。 67 00:08:57,998 --> 00:09:03,157 莊允城平時係結交清流名士,對呢個贓官係好睇唔起。 68 00:09:04,310 --> 00:09:10,000 見佢嚟到伸手攞錢,冷笑一聲,封咗一兩銀畀佢。 69 00:09:11,048 --> 00:09:18,377 莊允城話:根據閣下嘅為人,呢一兩銀,本來都係唔該送嘅。 70 00:09:19,193 --> 00:09:28,483 只不過湖州百姓盼望閣下早去一日就好過一日,噉多一兩銀,能夠早去一陣間亦係好嘅。 71 00:09:29,440 --> 00:09:31,608 吳之榮個心嬲到不得了。 72 00:09:33,010 --> 00:09:38,370 佢一擸眼,見到大廳張枱上面有一部明書輯略,個心諗: 73 00:09:39,877 --> 00:09:54,627 呢個姓莊嘅鐘意聽人奉承,只要人哋一讚呢部明史修得點樣點樣好,即刻就眉開眼笑,雙手捧住銀送畀人哋㗎喇。 74 00:09:55,641 --> 00:10:00,050 於是佢就笑住話:莊翁厚賜卻之不恭啊。 75 00:10:00,754 --> 00:10:13,499 兄弟今日離別湖州,最遺憾嘅呢就係冇法子將湖州之寶帶一部返屋企,使到敝鄉孤陋寡聞之輩大開眼界啫。 76 00:10:15,010 --> 00:10:18,597 莊允城就問:咩嘢叫做湖州之寶啊? 77 00:10:19,728 --> 00:10:25,041 吳之榮笑住話:嘿嘿,嘿嘿嘿嘿,莊翁真係太過謙咯。 78 00:10:25,366 --> 00:10:39,042 士林之中人人都講啦,令郎廷鑨公子親筆所撰嗰部明書輯略,史才、史識、史筆,冇一樣唔係曠古罕有嘅。 79 00:10:39,565 --> 00:10:49,233 左馬班莊乃係古今良史四大家,湖州之寶,自不然就係令郎親筆所撰嘅明史啦嘛。 80 00:10:50,197 --> 00:10:58,593 吳之榮前一句令郎親筆所撰,後一句令郎親筆所撰,聽到莊允城心花怒放。 81 00:10:59,787 --> 00:11:04,902 佢明知呢部書呢唔係個仔親自寫嘅,內心都不免覺得遺憾。 82 00:11:05,427 --> 00:11:09,593 嗯吳之榮噉樣講,正係投其所好,個心諗: 83 00:11:10,652 --> 00:11:18,840 人人都話呢個人貪贓係個小人,但係佢到底係個讀書人,眼光倒是係有嘅。 84 00:11:19,696 --> 00:11:27,982 哦原來外便啲人話鑨兒呢部書係湖州之寶,哈哈哈,噉樣講法倒是係第一次聽見噃。 85 00:11:28,942 --> 00:11:30,800 佢不由得笑容滿面話: 86 00:11:31,682 --> 00:11:39,200 榮翁講咩嘢左馬班莊、古今四大良史兄弟就唔係點明白,仲要請榮翁指教。 87 00:11:40,458 --> 00:11:48,405 吳之榮見佢面色當堂好晒,嗯,知道自己嘅馬屁已經拍啱嘞,個心好歡喜,佢話: 88 00:11:49,612 --> 00:11:51,217 莊翁未免太謙咯。 89 00:11:52,000 --> 00:12:00,641 左丘明作左傳,司馬遷作史記,班固作漢書,都係傳頌千載嘅名作。 90 00:12:02,150 --> 00:12:05,610 喺班固之後,大史家就冇咯。 91 00:12:06,902 --> 00:12:17,318 嗱歐陽修作五代史,司馬光作資治通鑒,文章雖然係好,才識,終歸仲係差咯。 92 00:12:18,015 --> 00:12:31,482 直到我大清盛世,令郎親筆所撰呢部煌煌巨作明書輯略出咗嚟,先至有人能夠同左丘明、司馬遷、班固三位前輩並駕齊驅。 93 00:12:32,192 --> 00:12:38,425 四大良史,左馬班莊呢句説話就係噉嚟嘅,嚱嚱嚱嚱嚱嚱。 94 00:12:39,490 --> 00:12:49,657 莊允城笑容滿面,猛咁拱手行禮話:哎呀謬贊咯謬贊咯,誒不過湖州之寶呢句説話,到底係唔敢當嘅。 95 00:12:50,452 --> 00:12:52,495 吳之榮好嚴肅噉話: 96 00:12:53,512 --> 00:13:03,190 點解唔敢當啊?外便大家都話:湖州之寶史絲筆,還是莊史居第一啊。 97 00:13:03,832 --> 00:13:07,585 蠶絲同毛筆啊,乃係湖州兩大名產。 98 00:13:08,617 --> 00:13:19,151 吳之榮此人就品格卑下,之個肚呢確係有幾滴墨水嘅,佢出口成章,將莊史同湖絲、湖筆啊並稱。 99 00:13:19,827 --> 00:13:22,107 莊允城聽咗更加歡喜啦。 100 00:13:23,120 --> 00:13:30,043 吳之榮又話:兄弟嚟到貴處做官,唉兩袖清風一無所得。 101 00:13:31,010 --> 00:13:37,435 今日厚住面皮,要問莊翁求一部明史作為我吳家傳家之寶。 102 00:13:37,986 --> 00:13:46,578 日後我吳家子孫日夕誦讀,必定係才思大進,光宗耀祖全靠莊翁嘅厚賜咯。 103 00:13:47,595 --> 00:13:51,582 莊允城笑住話:係係係,應當奉贈應當奉贈嘅。 104 00:13:52,578 --> 00:14:01,203 吳之榮又講咗幾句,都唔見到莊允城有咩嘢舉動嘅,於是又將呢部明史大大噉恭維一番。 105 00:14:02,475 --> 00:14:13,167 其實呢部書啊,佢一頁都未讀過,只係史才如何如何了得,史識又如何如何超卓就不着邊際噉啊大講一通唧。 106 00:14:14,174 --> 00:14:17,511 莊允城話:榮翁請隨便坐一陣先。 107 00:14:18,071 --> 00:14:20,195 講完,就行咗入去內堂。 108 00:14:21,500 --> 00:14:26,722 過咗好耐下,有名家丁捧咗個包裹出嚟就放喺枱面。 109 00:14:27,853 --> 00:14:32,307 吳之榮見到莊允城仲未出嚟,就連忙將包裹稱一稱。 110 00:14:33,265 --> 00:14:41,572 呢個包裹雖然好大啊,嗯不過輕飄飄,裏頭呢顯然係冇銀兩喺處嘅,個心就好失望啦。 111 00:14:42,620 --> 00:14:47,970 過咗一陣間,莊允城返到嚟客廳,佢捧起個包裹笑住話: 112 00:14:48,937 --> 00:14:53,363 榮翁睇得起敝處嘅土產,噉啊隨便送啲畀榮翁嘞。 113 00:14:54,673 --> 00:15:01,140 吳之榮多謝一番就告辭出嚟,都未返到客店啊,就伸手去包裹裏頭摸下。 114 00:15:01,921 --> 00:15:06,952 摸到嘅竟然係一部書、一束蠶絲、幾啊支毛筆。 115 00:15:07,735 --> 00:15:15,393 唉,佢嘥咗咁多口水,本來想莊允城啊送一部明史之外呢,仲有幾百兩銀送嘅。 116 00:15:16,326 --> 00:15:21,443 但係送嘅竟然係佢隨口亂噏個湖州三寶喎,個心啊媽媽聲: 117 00:15:22,396 --> 00:15:25,045 南潯呢啲財主都咁小氣。 118 00:15:25,917 --> 00:15:35,630 噉亦係我衰嘅,邊個叫你講錯説話,如果我話湖州三寶乃係金、銀同明史,噉我咪大有所獲咯。 119 00:15:36,943 --> 00:15:42,218 佢唂住成肚氣返到客店,將個包裹掉喺枱面就碌低就瞓嘞。 120 00:15:43,185 --> 00:15:45,827 一覺瞓醒,個天都黑晒嘞。 121 00:15:46,571 --> 00:15:51,577 客店裏便食飯嘅時間已經過咗,佢又唔捨得另外叫飯菜。 122 00:15:52,606 --> 00:15:55,972 個心又愁肚又餓,就點都瞓唔着覺。 123 00:15:56,943 --> 00:16:01,290 噉就解開個包裹,攞嗰部明史輯略出嚟睇下。 124 00:16:02,760 --> 00:16:12,956 睇咗幾頁,突然間眼前金光一閃,竟然係出現一張金葉噃,嘩,吳之榮個心砰嘣砰嘣咁跳。 125 00:16:13,608 --> 00:16:17,603 捽捽隻眼仔細睇下,乜真係金葉嚟噃。 126 00:16:18,153 --> 00:16:23,198 即刻將本書亂咁扽啊,噉喺書裏便呢就扽咗十張金葉出嚟。 127 00:16:23,475 --> 00:16:29,868 噉每一張呢,至少都有五錢重,噉十張金葉就係五兩黃金咯噃。 128 00:16:30,605 --> 00:16:35,385 噉嗰陣時金係好貴,五兩黃金呢頂得成四百兩銀嘞。 129 00:16:36,494 --> 00:16:51,490 吳之榮歡喜喇,佢諗:嘿嘿呢個姓莊嘅真係狡猾啊,佢怕我攞到呢本書返去就隨手掉低掀都唔掀,所以就將啲金葉呢夾喺書裏便。 130 00:16:51,885 --> 00:16:56,972 睇下邊個肯讀佢嘅仔呢部書呢,邊個就有福氣得呢啲金葉。 131 00:16:58,475 --> 00:17:03,532 冇錯,冇錯,我就讀多佢幾篇,聽日再去見佢。 132 00:17:03,878 --> 00:17:12,390 一來呢就多謝佢送金嘅恩惠,同時呢又將書裏便嘅文章,背誦幾段,大讚而特讚。 133 00:17:12,894 --> 00:17:17,993 佢個心一高興呀,講唔定仲有幾兩黃金送添喎,一於噉話。 134 00:17:19,101 --> 00:17:22,417 噉佢即刻剔亮眼油燈,噉啊打開本書嚟到誦讀。 135 00:17:23,842 --> 00:17:35,277 讀到明萬曆四十四年,後金太祖努兒哈赤即位就國號金,建元天命,突然間個心一震: 136 00:17:36,638 --> 00:17:47,323 太祖喺丙辰建元,由呢一年開始就唔應該再用明朝萬曆年號,應該用大金天命元年先至係啊。 137 00:17:48,461 --> 00:17:58,793 佢一路睇落去,只見丁卯年後金太宗即位,書裏便呢仍然係寫明天啓七年,就唔寫大金天聰元年。 138 00:18:00,267 --> 00:18:10,133 丙子年後金改國號為清,就改元崇德,呢部書裏便仍然寫成係崇禎九年,就唔寫大清崇德元年; 139 00:18:10,975 --> 00:18:16,592 甲申年就寫作崇禎十七年,就唔寫大清順治元年噃。 140 00:18:17,784 --> 00:18:27,069 噉又睇清兵入關之後,書裏便對乙酉年寫作隆武元年,丁亥年就寫作永曆元年。 141 00:18:28,320 --> 00:18:32,953 隆武同永曆,乃係明朝唐王、桂王嘅年號; 142 00:18:33,550 --> 00:18:40,130 作書嘅人擺到明仍然係奉明朝正朔,唔將清朝放在眼內啊。 143 00:18:40,990 --> 00:18:46,397 佢睇到呢處,不由得拍枱大叫:作反喇作反,噉仲得了嘅? 144 00:18:47,340 --> 00:18:53,788 一拍枱,噉張枱震起上嚟連油燈都跌低,擳到佢衫襟上面都係燈油。 145 00:18:55,140 --> 00:19:08,382 喺黑暗之中佢突然間靈機一動,不由得歡喜到癲喇:哎呀,呢次真係天賜我橫財咯,我升官發財,冚𠾴唥都靠佢喇。 146 00:19:09,007 --> 00:19:12,210 諗到開心嘅時候,忍唔住大聲噉叫起嚟。 147 00:19:13,171 --> 00:19:17,618 忽然間聽到店小二拍門話:咦客官,客官,咩嘢事啊? 148 00:19:18,162 --> 00:19:24,501 吳之榮笑住話:嘿嘿嘿冇事冇事!佢點返着眼油燈,噉啊重新睇本書。 149 00:19:25,185 --> 00:19:28,397 呢一晚佢一直睇到雞啼啊,先至上床瞓。 150 00:19:29,073 --> 00:19:37,555 因為又喺書裏便搵到七八十處,忌諱犯禁嘅文字出嚟,所以佢瞓着咗發開口夢都仲係騎騎聲咁笑嘅。 151 00:19:38,987 --> 00:19:46,695 各位,改朝換代嘅時候,皇帝對於年號正朔啊睇得最緊要嘅。 152 00:19:47,350 --> 00:19:53,497 最忌嘅呢,就莫過於喺文字言語之中引人思念前朝。 153 00:19:54,511 --> 00:20:02,370 明書輯略記敘嘅係明代嘅事情,噉佢用明朝年號紀年噉本來並冇唔啱嘅; 154 00:20:03,633 --> 00:20:08,782 但係當文字禁忌極嚴嘅時候,卻係極大嘅禍端嚟。 155 00:20:09,875 --> 00:20:16,903 參加修史嘅學者文士,噉大多數呢只係幫助修訂幾卷嘅啫,並冇通讀全書; 156 00:20:17,649 --> 00:20:24,491 而修撰最後幾卷嘅人就偏偏係對清朝痛恨入骨,就決唔肯喺書裏便用大清年號。 157 00:20:25,686 --> 00:20:30,464 庄廷鑨係富家公子,雙眼又盲,就未免疏忽嘞。 158 00:20:31,093 --> 00:20:33,383 噉啊終於使到小人就執到雞腳。 159 00:20:35,294 --> 00:20:40,320 第日中午,吳之榮啊即刻坐船起程就去到杭州。 160 00:20:41,190 --> 00:20:48,863 喺客店住落之後,即刻就寫咗一張稟帖,就連埋呢部明史就送去將軍松魁嘅將軍府。 161 00:20:49,844 --> 00:20:54,233 佢估計松魁將軍收到稟帖之後啊,即刻會召見嘅。 162 00:20:55,576 --> 00:21:01,098 當其時,滿清對於檢舉叛逆,賞賜係極之重。 163 00:21:01,962 --> 00:21:09,174 自己立咗呢個大功,官復原職固之然係冇問題啦,講唔定仲會連升三級添喎。 164 00:21:10,337 --> 00:21:15,225 點知佢客店裏便左等右等,足足等咗成大半年。 165 00:21:16,035 --> 00:21:21,788 日日去到將軍府探聽消息,都好似係石沉大海啊冇啲聲氣。 166 00:21:22,818 --> 00:21:27,483 收尾嗰個門房啊竟然鬧佢添,唔准佢再上門啰嗦。 167 00:21:29,230 --> 00:21:41,785 吳之榮啊心急到極嘞,莊允城送畀佢個金葉換返嚟嘅銀呢就快用盡嘞,呢場告發呢仲未有半點結果,佢又煩惱又奇怪。 168 00:21:43,235 --> 00:21:53,502 呢一日,佢喺杭州城到處噉逛,行過文通堂書局門口,就踱入去想打下書釘嚟到消磨時間啦。 169 00:21:54,423 --> 00:21:58,742 只見書架上面陳列住三部明書輯略,個心諗: 170 00:21:59,610 --> 00:22:06,293 嗯,唔通我所搵出嚟嗰啲罪證仲不足以告倒莊允城? 171 00:22:06,978 --> 00:22:15,850 嗯,等我再嚟搵幾處大逆不道嘅文字出嚟,聽日再寫一張稟帖呈入去將軍府至得。 172 00:22:17,940 --> 00:22:29,237 因為浙江巡撫呢係漢人,將軍係滿洲人,佢又慌死巡撫唔肯搞呢個文字獄,所以呢一定要向滿洲將軍告發。 173 00:22:30,737 --> 00:22:42,940 佢打開本書一睇,只係睇咗幾頁啫,啊,嚇咗佢一跳,全身好似跌咗入去冰氹噉,一時間,十足丈二和尚啊摸唔着頭腦。 174 00:22:43,500 --> 00:22:44,163 咩嘢事呢? 175 00:22:44,880 --> 00:22:55,875 只見書裏便各處犯忌嘅文字,已經完全無影無蹤嘞,由大清太祖開國之後,亦全部改用為大金大清嘅年號紀年。 176 00:22:56,617 --> 00:23:00,942 至於攻擊建州衛都督,即係滿洲皇帝祖宗嘅親戚; 177 00:23:01,657 --> 00:23:08,245 以及好多其他地方好似咩嘢隆武啊、永曆等等年號嘅文字,更加連一個字都冇晒。 178 00:23:09,033 --> 00:23:15,575 但係文字前後貫串啊,書頁上便就乾乾淨淨啊,啲多多塗改痕跡都冇。 179 00:23:16,505 --> 00:23:20,402 點解會噉嘅呢喂?真係奇哉怪也咯。 180 00:23:21,082 --> 00:23:25,948 嗱各位,欲知後事如何,且聽下回分解。